Συντεταγμένες: 56°15′56.10″N 34°19′39.25″E﻿ / ﻿56.2655833°N 34.3275694°E﻿ / 56.2655833; 34.3275694

Το **Ρζεφ** (ρωσικά: Ржев‎‎
) είναι πόλη στο Όμπλαστ του Τβερ στην ευρωπαϊκή Ρωσία. Βρίσκεται 49 χιλιόμετρα νοτιοδυτικά της Στάριτσα και 126 χιλιόμετρα από το Τβερ, ενώ από την πόλη διέρχεται η σιδηροδρομική γραμμή και ο αυτοκινητόδρομος που συνδέουν τη Μόσχα με τη Ρίγα. Επίσης είναι χτισμένο στις όχθες του ποταμού Βόλγα. Σύμφωνα με την απογραφή του 2010 είχε πληθυσμό 61982 κατοίκων, ενώ στις προηγούμενες απογραφές του 2002 και του 1989 είχε 63729 και 69808 κατοίκους αντίστοιχα.

Ιστορία
-------

Φωτογραφία της πόλης του Ρζεφ από τον Σεργκέι Προκούντιν-Γκόρσκι πριν από την Οκτωβριανή Επανάσταση.
Ο ιερός ναός του Αγίου Ιωάννη του Βαπτιστή.
Το Ρζεφ ιδρύθηκε τον Μεσαίωνα και είναι ενδεχομένως η παλαιότερη πόλη στην περιοχή, ενώ ανάλογοι ισχυρισμοί γίνονται και για το Τόροπετς. Οι κάτοικοι του Ρζεφ συνήθως επισημαίνουν ότι η πόλη τους αναφέρεται στους νόμους της Δημοκρατίας του Νόβγκοροντ ήδη από το 1019. Από την άλλη πλευρά, ίσως είναι πιο αξιόπιστη η πρώτη αναφορά που γίνεται στο Ρζεφ σε ένα σημαντικό χρονικό και συγκεκριμένα στο έτος 1216, όταν ήταν υπό την κατοχή του Μστισλάβ Μστισλάβιτς, πρίγκιπα του Τόροπετς. Σε κάθε περίπτωση είναι σαφές ότι στον Μεσαίωνα διεκδίκησαν σκληρά την κατοχή του Ρζεφ τρεις περιφερειακές δυνάμεις: η Δημοκρατία του Νόβγκοροντ, το Πριγκιπάτο του Σμολένσκ και το Μεγάλο Πριγκιπάτο του Βλαντιμίρ-Σούζνταλ. Έπειτα από τη μογγολική εισβολή το Ρζεφ πέρασε στην κατοχή ενός υποκλάδου της δυναστείας του Σμολένσκ και έγινε η πρωτεύουσά των εδαφών του. Αργότερα οι πρίγκιπες χώρισαν την πόλη σε δύο μέρη, τα οποία εξακολουθούν να ονομάζονται «Πλευρά του πρίγκιπα Ντμίτρι» και «Πλευρά του πρίγκιπα Θεόδωρου». Στα μέσα του 14ου αιώνα δυσκολεύτηκαν να αποκρούσουν τις επιθέσεις του Αλγκίρντας, ηγεμόνα του Μεγάλου Δουκάτου της Λιθουανίας και των Μεγάλων Πριγκίπων του Τβερ που αγόρασαν όλα τα χωριά γύρω από την πόλη. Τελικά, έφυγαν για τη Μόσχα όπου οι απόγονοί τους (η οικογένεια Ρζεφσκι) έχουν γίνει κωμικοί χαρακτήρες πολλών ανέκδοτων. Τα επόμενα χρόνια η πόλη κατελήφθη για μικρό χρονικό διάστημα από το Τβερ, την Πολωνία-Λιθουανία και τελικά από το Μεγάλο Δουκάτο της Μόσχας.

Το 1708, στο πλαίσιο της διοικητικής μεταρρύθμισης του Μεγάλου Πέτρου, το Ρζεφ εντάχθηκε στο Κυβερνείο της Ινγκερμανλάντια που το 1710 μετονομάστηκε σε Κυβερνείο της Αγίας Πετρούπολης. Το 1727 συγκροτήθηκε το ανεξάρτητο Κυβερνείο του Νόβγκοροντ. Το 1775 συγκροτήθηκε η Αντιβασιλεία του Τβερ στην οποία εντάχθηκαν περιοχές που ανήκαν προηγουμένως στα Κυβερνεία της Μόσχας και του Νόβγκοροντ, μεταξύ αυτών και Ρζεφ. Το 1796 η δομή αυτή μετατράπηκε στο Κυβερνείο του Τβερ. Το 1775 ιδρύθηκε το ουγέστ (διοικητική ενότητα) Ρζέφσκι, με κέντρο το Ρζεφ. Τον 18ο αιώνα η δραστηριότητα των τοπικών εμπόρων, που ήταν κατά κύριο λόγο Παλαιοί Πιστοί, έφερε ευημερία στην πόλη.

Στις 12 Ιουλίου 1929 καταργήθηκαν τα κυβερνεία και τα ουγέστ. Στην θέση των προηγούμενων διοικητικών δομών ιδρύθηκε η επαρχία Ρζέφκσι, με διοικητικό κέντρο της την πόλη του Ρζεφ. Ανήκε στο οκρούγκ του Ρζεφ που με την σειρά του υπάγονταν στο Δυτικό Όμπλαστ. Την 1η Αυγούστου 1930 διαλύθηκαν τα ορκούγκ και οι επαρχίες υπήχθησαν απευθείας στα όμπλαστ. Στις 29 Ιανουαρίου 1935 ιδρύθηκε το Όμπλαστ του Καλίνιν και το Ρζεφ υπήχθη εκεί. Το 1990 το Όμπλαστ του Καλίνιν μετονομάστηκε σε Όμπλαστ του Τβερ.

Στο Β΄ Παγκόσμιο Πόλεμο η πόλη κατελήφθη από τα γερμανικά στρατεύματα (από τις 14 Οκτωβρίου 1941 έως την απελευθέρωσή της στις 3 Μαρτίου 1943). Πάνω από το ένα έκτο του πληθυσμού της στάλθηκε για καταναγκαστική εργασία στη Γερμανία κατά τη διάρκεια της ναζιστικής κατοχής, ενώ περίπου εννέα χιλιάδες άνθρωποι εκτελέστηκαν ή πέθαναν εξαιτίας της πείνας και των βασανιστηρίων που υπέστησαν στο στρατόπεδο συγκέντρωσης που δημιουργήθηκε στο κέντρο του Ρζεφ. Κατά τη διάρκεια του Μεγάλου Πατριωτικού Πολέμου η ευρύτερη περιοχή ήταν το πεδίο μιας σειράς σημαντικών στρατιωτικών επιχειρήσεων μεταξύ του Κόκκινου Στρατού και των γερμανικών στρατιωτικών δυνάμεων. Οι επιχειρήσεις αυτές, οι οποίες είχαν ως αποτέλεσμα μεγάλες απώλειες σε αμάχους και στρατιωτικούς, αναφέρονται συνήθως ως «Μάχες του Ρζεφ» και είχαν ως συνέπεια τον ολοκληρωτικό σχεδόν αφανισμό του πληθυσμού της πόλης. Επίσης, κανένα σχεδόν από τα προπολεμικά κτίρια της πόλης δεν διασώθηκε. Προς τιμήν των θυμάτων του πολέμου αποκαλύφθηκε στις 30 Ιουνίου 2020 άγαλμα, παρουσία των προέδρων της Ρωσίας και Λευκορωσίας Βλαντίμιρ Πούτιν και Αλεξάντερ Λουκασένκο.

Μεταφορές
---------

Από το Ρζεφ διέρχεται η σιδηροδρομική γραμμή που συνδέει τη Μόσχα με τη Ρίγα καθώς και η γραμμή που συνδέει το Τορζόκ με τη Βιάζμα. Ο αυτοκινητόδρομος M9, που επίσης συνδέει τη Μόσχα με τη Ρίγα, περνά και αυτός από το Ρζεφ. Δύο άλλοι δρόμοι συνδέουν το Ρζεφ με το Τβερ μέσω της Στάριτσα και με το Οστάσκοφ μέσω του Σελιζάροβο. Η πόλη αποτελεί επίσης την αφετηρία αρκετών λεωφορειακών γραμμών.

Επιπλέον ο Βόλγας είναι πλωτός στην περιοχή του Ρζεφ.

Πολιτισμός
----------

Στο Ρζεφ υπάρχουν δεκαπέντε μνημεία πολιτιστικής κληρονομιάς ομοσπονδιακής σημασίας καθώς και 72 σημεία πολιτιστικής και ιστορικής κληρονομιάς τοπικής σημασίας. Μεταξύ αυτών περιλαμβάνονται ο ιερός ναός του Αγίου Ιωάννη του Βαπτιστή, που ανεγέρθηκε τον 19ο αιώνα, μνημεία πεσόντων της περιόδου του Β΄ Παγκοσμίου καθώς και τόποι αρχαιολογικού ενδιαφέροντος.

Παραπομπές
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Federal State Statistics Service. Ανακτήθηκε στις 23  Ιανουαρίου 2019.
2. ↑  Янин, В.Л. (1998). «Новгород и Литва: Пограничные ситуации XIII-XV веков» (στα Ρωσικά). Moscow State University. Ανακτήθηκε στις 29 Μαΐου 2015.
3. 1 2  Справка об изменениях в административно-территориальном делении Тверской губернии - Калининской области (στα Ρωσικά). Архивы России. Αρχειοθετήθηκε από το πρωτότυπο στις Απριλίου 19, 2012. Ανακτήθηκε στις Μαρτίου 1, 2014.
4. 1 2  Воробьёв, М. В. (1993). Г. В. Туфанова, επιμ. Административно-территориальное деление Смоленской области (στα Ρωσικά). Государственный архив Смоленской области. σελίδες 118–133.
5. 1 2  Малыгин, П. Д.· Смирнов, С. Н. (2007). *История административно-территориального деления Тверской Области* (PDF). Tver. σελίδες 14–15. OCLC 540329541.
6. ↑  Brumfield, W. (24 Ιανουαρίου 2020). «Rzhev: Provincial beauty resurrected from the ashes of war». Russia Beyond the Headlines. Ανακτήθηκε στις 29 Ιανουαρίου 2020.
7. ↑  «Rzhev Memorial to Soviet Soldier to be unveiled on 30 June».
8. ↑  Памятники истории и культуры народов Российской Федерации (στα Ρωσικά). Russian Ministry of Culture. Ανακτήθηκε στις 2 Ιουνίου 2016.

Πηγές
-----

* Законодательное Собрание Тверской области. Закон №34-ЗО от 17 апреля 2006 г. «Об административно-территориальном устройстве Тверской области», в ред. Закона №66-ЗО от 1 октября 2014 г. «О внесении изменения в статью 18 Закона Тверской области "Об административно-территориальном устройстве Тверской области"». Вступил в силу со дня официального опубликования. Опубликован: "Тверские ведомости", №17 (специальный выпуск), 19 апреля 2006 г. (Legislative Assembly of Tver Oblast. Law #34-ZO of April 17, 2006 *On the Administrative-Territorial Structure of Tver Oblast*, as amended by the Law #66-ZO of October 1, 2014 *On Amending Article 18 of the Law of Tver Oblast "On the Administrative-Territorial Structure of Tver Oblast"*. Effective as of the official publication date.).
* Законодательное Собрание Тверской области. Закон №4-ЗО от 18 января 2005 г. «Об установлении границ муниципальных образований Тверской области и наделении их статусом городских округов, муниципальных районов», в ред. Закона №65-ЗО от 24 июля 2012 г. «О внесении изменения в статью 2 Закона Тверской области "Об установлении границ муниципальных образований Тверской области и наделении их статусом городских округов, муниципальных районов"». Вступил в силу через десять дней после официального опубликования. Опубликован: "Тверские ведомости", №3, 21–27 января 2005 г. (Legislative Assembly of Tver Oblast. Law #4-ZO of January 18, 2005 *On Establishing the Borders of the Municipal Formations of Tver Oblast and on Granting Them the Status of Urban Okrugs, Municipal Districts*, as amended by the Law #65-ZO of July 24, 2012 *On Amending Article 2 of the Law of Tver Oblast "On Establishing the Borders of the Municipal Formations of Tver Oblast and on Granting Them the Status of Urban Okrugs, Municipal Districts"*. Effective as of the day which is ten days after the official publication.).

Εξωτερικοί σύνδεσμοι
--------------------

* Πολυμέσα σχετικά με το θέμα  Rzhev στο Wikimedia Commons
* (Ρωσικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ρωσία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235026761
* LCCN: n80145345
* GND: 4050775-0
* NKC: ge676977

 |

 |